Treysti, ið er frælsafelagið í norðoyggjum, skipar fyri rennikapping í Klaksvík í sambandi við Norðoyastevnuna. Hetta er fyrsta umfar av Grand Prix kappingini hjá vaksnum og veteranum. Tað eru tó kappingar fyri børn eisini. Continue reading“ Rennikapping í Klaksvík” Týskvøldið 27. mei kappaðust Mattias Kjær og Marita K. Petersen fyri Hvirluna í stórkapping, sum FÍF skipaði fyri á Svangaskarði. Stórkappingin er skipað soleiðis, at hon er í trimum umførum, og luttakari samlar saman stig, hvørja ferð hann er við. Kravið er, at mann skal vera við í minst tveimum av trimum kappingum, og tann við mest stigum íalt gerst vinnari. Continue reading“ Fyrstu hvirluvindar í kapping” Sunnudagin, 1. juni, kl. 14 skipar Hvirlan fyri kastikapping á vøllinum við Eysturskúlan. Kappast verður í raðfylgjuni: spjót, diskur, sleggja og kúla. Spennandi verður, hvussu fer at gangast hjá teimum íðkandi, nú summarið nærkast og formurin gerst skarpari. Tilmelding fer fram hjá Randi Kúrberg á tlf. 22 92 79 ella við t-posti til kur @ olivant. fo í seinasta lagi leygardagin, 31. mei kl. 18 Við frælsakvøðu og vón um at síggja nýggj andlit Hvirlan